**Referat fra styremøte i Buskerud Bygdekvinnelag**

10. januar hos Frøydis Løkensgard i Hokksund

Tilstede: Frøydis Løkensgard, Else Hval, Sølvi Jødal, Mette Rustand, Inger Margrethe Medhus og Kristin Baalerud. Meldt forfall: Reidun Røisli

**Sak 37/17: Godkjenning av innkalling og saksliste**

Vedtak: Enstemmig godkjent

**Sak 38/17: Godkjenning av referat fra styremøte 30.10.2017**

Vedtak: Enstemmig godkjent

**Sak 39/17: Godkjenning av referat fra inspirasjonsseminar/organisasjonskurs på Tyrifjord Hotell 18.11.2017**

Vedtak: Enstemmig godkjent

**Sak 40/17: Gjennomgang av økonomien fra inspirasjonsseminar/**

**organisasjonskurs på Tyrifjord Hotell 18.11.2017**

Sølvi Jødal har sendt søknad om fylkestilskudd fra NBK og kr. 20.000 er kommet inn på konto like over nyttår. Fordi vi ikke tok noen kursavgift, ble det et underskudd på kr. 14.160,85. Det er tidligere bestemt å dekke dette fra «Lang-lang-rekke-kontoen». Sølvi Jødal ber Åse Skagenæs overføre pengene til driftskontoen.

**Sak 41/17: Referatsaker**

 **1. Sonemøter**

Vel gjennomførte sonemøter i november i Sone A v/Torpo 2.11.2017, Sone B v/Uvdal 8.11.2017, Sone D v/Soknedalen 21.11.2017. Sonerepresentantene vært til stede, i tillegg deltok fylkesleder i Uvdal.

Sone E: Varlo 15.1.2018, Sone C: Snarum 31.1. 2018

 **2. Blomsterteppe**

Else Hval holder kontakten med Ringerike sykehus, og opphenging er nært forestående.

**3. NBKs vervekampanje**

NBKs vervekampanje er i ukene 5 og 6. NBK vil gjerne vite om noen lokallag har planlagt spesielle aktiviteter i denne forbindelse. Styret formidler gjerne videre, så gi beskjed til Sølvi Jødal så fort som mulig. Sølvi sender en påminnelse til alle lokallaga på mail.

**Sak 42/17: Forts. av sak 17/17, sak 26 /17 og 33/17: Årsmøte 2018 i Buskerud Bygdekvinnelag**

**Det er tidligere bestemt at årsmøte 2018 blir lørdag 10. fra kl. 15.00 og søndag 11. mars 2018 på Scandic Park Hotell i Drammen.**

Mette Rustand holder kontakt med hotellet og har avklart spørsmålene etter hvert som de har kommet opp. Bindende kontrakt er skrevet. Påmeldingene skal være hotellet i hende 19. februar 2018. Kristin Baalerud tar imot påmelding, lager deltakerliste og sender den direkte til hotellet.

Kristin Baalerud har laget invitasjoner og påmeldingsskjema, Sølvi Jødal sender til alle lokallagslederne og Kristin sender til gjestene og ordstyrer May Britt Dannemark. **Påmeldingsfrist er 5. februar 2018.**

Inger Margrethe Medhus jobber med årsmeldinga, men savner stoff fra kommunene og annonser. Vertslagene synes det er vanskelig å skaffe annonser. Styret ber derfor om at underholdning på lørdag kveld, holdes på et nivå som samsvarer med dette.

Sølvi Jødal hadde kladdet styrets årsberetning, den ble lest opp og redigert og skal snarest sendes over til Inger Margrethe.

Liv Spildre kommer som representant fra NBK.

Foredraget på lørdag ettermiddag om genteknologi og norsk mat holdes av Sidsel Børresen.

**Sak 43 /17: Forts. av sak 19/17 og 34/17 Nedre Buskerud bunaden**

Frøydis Løkensgard har funnet enda flere som tilbyr bunadene for salg. Det er viktig å prøve og følge opp at de lages lik originalen både i stoff, farger og mønster. Frøydis hadde kladdet et brev vi vil sende til de produsentene vi vet om. Hun jobber videre med saken.

**Sak 44 /17: NBK’s politiske plattform**

NBK ønsker en gjennomgang av sin politiske plattform i forbindelse med landsmøtet som skal holdes i Harstad først i juni. Vi gjennomgikk høringsdokumentet og Sølvi Jødal sender tilbakemelding til NBK.

**Sak 45 /17: Søknad fra Rollag bygdekvinnelag om støtte fra «Lang-lang-rekke-kontoen»**

Laget søker om støtte til innkjøp av symaskin for å kunne holde kurs og øke aktiviteten på sy- og stikkestua si.

Vedtak: Styret bevilger kr. 5.000,-. Sølvi sender brev og ber om kontonummer for at Åse Skagenæs skal kunne overføre pengene.

**Sak 46/17: Eventuelt**

Inger saker ble fremmet.

**Neste styremøte blir hos Inger Margrethe Medhus onsdag 7. februar 2018 kl. 12.00.** Vi kjører i størst mulig grad felles.